Diari Oficial de la Generalitat Valenciana


Sumari del DOGV 9830, del 17-04-2024 (2024/3273)

RESOLUCIÓ de 9 d' abril de 2024 del director general de Relacions amb Les Corts, de la Presidència de la Generalitat, per la qual es publica la addenda de pròrroga del conveni de col·laboració entre la Generalitat, a través de la Presidència, hui Conselleria de Justícia i Interior, i l'Ajuntament de València, pel qual es delega en este ajuntament les competències per a la tramitació i la resolució de procediments sancionadors per la comissió d'infraccions greus i molt greus en matèria d'espectacles públics, activitats recreatives i establiments públics, i la revisió administrativa dels actes administratius que es deriven
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9830

Data del DOGV
:   17-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3273


Data del document
:   09-04-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Presidència de la Generalitat

RESOLUCIÓ de 9 d' abril de 2024 del director general de Relacions amb Les Corts, de la Presidència de la Generalitat, per la qual es publica la addenda de pròrroga del conveni de col·laboració entre la Generalitat, a través de la Presidència, hui Conselleria de Justícia i Interior, i l'Ajuntament de València, pel qual es delega en este ajuntament les competències per a la tramitació i la resolució de procediments sancionadors per la comissió d'infraccions greus i molt greus en matèria d'espectacles públics, activitats recreatives i establiments públics, i la revisió administrativa dels actes administratius que es deriven [2024/3273]  
  
La Generalitat, a través de la Conselleria de Justícia i Interior i lŽAjuntament de València han subscrit, prèvia tramitació reglamentària, els dies 20 i 14 de març de 2024, respectivament, la addenda de pròrroga del conveni de col·laboració subscrit el 4 d' abril de 2019 , pel qual es delega en este ajuntament les competències per a la tramitació i la resolució de procediments sancionadors per la comissió d'infraccions greus i molt greus en matèria d'espectacles públics, activitats recreatives i establiments públics, i la revisió administrativa dels actes administratius que es deriven, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 4 dŽabril de 2024 i número 139/2024, és procedent la publicació en el Diari Oficial de la Generalitat Valenciana de la pròrroga esmentada, que figura annexa a aquesta resolució.  
  
València, 9 d' abril de 2024.- El director general de Relacions amb Les Corts: Jorge Bellver Casaña.  
  
  
Addenda de pròrroga del Conveni de col·laboració entre la Generalitat, a través de la Presidència. Hui Conselleria de Justícia i Interior, i l'Ajuntament de València, pel qual es delega en este ajuntament les competències per a la tramitació i la resolució de procediments sancionadors per la comissió d'infraccions greus i molt greus en matèria d'espectacles públics, activitats recreatives i establiments públics, i la revisió administrativa dels actes administratius que es deriven.  
  
  
València, data a dia de la signatura  
  
Reunits  
D'una part, l'Honorable Sra. Elisa María Núñez Sánchez, consellera de Justícia i Interior de la Generalitat, nomenada mitjançant el Decret 11/2023, de 19 de juliol del president de la Generalitat, en virtut de les atribucions conferides per l'article 28 de la Llei 5/1983, de 30 de novembre, del Consell, i l'article 6 del Decret 176/2014, de 10 d'octubre, del Consell, pel qual es regulen els convenis que subscriu la Generalitat i el seu registre, i facultada expressament per a la signatura del present conveni per l'Acord del Consell de data 5 de març de 2024, de conformitat amb l'article 17.f) de la Llei 5/1983, de 30 de novembre, del Consell.  
D'una la altra, Excel·lentíssima Sra. Mª José Catalá Verdet, Alcaldessa Presidenta de l'Ajuntament de València, d'acord amb l'article 124.4.a) de la Llei 7/1985, de 2 d'abril, reguladora de les bases del règim local facultada per a la signatura del present conveni per acord plenari de data 27 de febrer de 2024 segons certificat del secretari de l'ajuntament de la mateixa data.  
Les parts, en la representació que ostenten i amb les facultats que els seus respectius càrrecs els conferixen, es reconeixen capacitat jurídica suficient per a subscriure el present acord de pròrroga del Conveni que s'especifica a continuació, a este efecte,   
  
Manifesten  
  
I. Que amb data 4 d'abril de 2019 es va signar el conveni de col·laboració entre la Generalitat, a través de la Presidència i l'Ajuntament de València pel qual es delega en este ajuntament la competència per a la tramitació i la resolució de procediments sancionadors per la comissió d'infraccions greus i molt greus en matèria d'espectacles públics, activitats recreatives, activitats socioculturals i establiments públics, i la revisió administrativa dels actes administratius que es deriven.  
  
  
II. El Conveni vigent va ser subscrit per la Presidència de la Generalitat, de conformitat amb el que es disposa en el Decret 151/2015, de 18 de setembre del Consell, que atribuïa la matèria d'espectacles a este òrgan autonòmic, en l'actualitat i de conformitat amb el que es disposa en el Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior, la competència en matèria d'interior l'ostenta la Conselleria de Justícia i Interior i adscrita a la secretària autonòmica de Seguretat i Emergències d'esta Conselleria, la Direcció General d'Interior, ostenta, entre altres, les funcions en matèria d'espectacles, establiments públics, activitats recreatives i socioculturals.  
  
III. L'article 146 de la Llei 8/2010, de 23 de juny, de règim local de la Comunitat Valenciana, contempla la possibilitat de delegar, en virtut de llei de Les Corts, amb subjecció als requisits i funcions i competències en aquelles entitats locals de la Comunitat Valenciana que pels seus mitjans puguen assumir-les, assegurant la deguda coordinació i eficàcia en la prestació dels servicis.  
L'article 56 de la Llei 14/2010, de 3 de desembre, de la Generalitat, d'espectacles públics, activitats recreatives i establiments públics, establix que la competència per a incoar, instruir i resoldre els procediments sancionadors per infraccions greus i molt greus correspon a l'administració autonòmica, però es preveu que podrà ser objecte de delegació als ajuntaments que així ho sol·liciten i complisquen amb els requisits generals exigibles en la legislació reguladora del règim local per a obtindre la delegació, la qual també pot incloure els recursos de revisió d'aquells.  
  
IV. La clàusula sisena del conveni vigent establix un termini de vigència de cinc anys a comptar des de la seua signatura, podent les parts acordar la seua prorroga per quatre anys més.  
En data 23 de novembre de 2023, l'Ajuntament de València mitjançant resolució de l'Alcaldessa de data 26 d'octubre de 2023, va sol·licitar la pròrroga del conveni, adjuntant memòria econòmica de data 22 de novembre de 2023 , i informe del servici de personal de data 20 de novembre de 2023, fonamentant tal sol·licitud en l'existència de mitjans humans i materials, així com en el fet, que la major part dels expedients per faltes greus i molt greus s'incoen a partir de butlletins de denúncies de la policia local de València.  
  
V. Per Decret 74/2023, de 19 de Maig, del Consell es va regular el Registre d'empreses i establiments destinats a la realització d'espectacles públics i activitats recreatives i socioculturals de la Comunitat Valenciana, que s'implementarà al llarg de la present anualitat i comportarà la reducció de càrregues administratives implícites , això unit a la racionalització dels recursos públics dels quals es disposa i els que s'espera disposar en la present anualitat, fa que es considere necessària la pròrroga , no pel període de quatre anys, sinó per un període d'un any, prorrogable, si així ho acorden les parts anualment, fins a aconseguir el període de quatre anys addicionals assenyalat en la clàusula sisena.  
  
  
Per tot l'exposat,   
  
ACORDEN  
  
I. La pròrroga per un any del conveni entre la Generalitat, a través de la Conselleria de Justícia i Interior i l'Ajuntament de València pel qual es delega la competència per a la tramitació i resolució de procediments sancionadors per la comissió d'infraccions greus i molt greus en matèria d'espectacles públics, activitats recreatives, activitats socioculturals i establiments públics i la revisió administrativa dels actes administratius que es deriven. Per tant, els efectes del present acord de pròrroga del conveni s'estendran des del dia 4 d'abril de 2024 fins al 4 d'abril de 2025.   
II. L'aplicació i execució d'esta pròrroga del conveni, incloent-se a este efecte tots els actes jurídics que pogueren dictar-se en la seua execució i desenvolupament, no podrà suposar obligacions econòmiques per a la Generalitat i, en qualsevol cas, haurà de ser atesa amb els seus mitjans personals i materials.  
En prova de conformitat, i per deixar-ne constància als efectes oportuns, les parts signen esta addenda de pròrroga per duplicat exemplar, en el lloc i data indicats en l'encapçalament.  
  
La consellera de Justícia i Interior  
Honorable Sra. Elisa María Núñez Sánchez  
20 de març de 2024  
  
La alcaldessa presidenta del Ajuntament de València  
Excel·lentíssima Sra. María José Catalá Verdet  
14 de març de 2024